**Jekjek in RiJikuul ewōr an Kabōjrak**

**ilo Ekatōk Kajin Pālle Burokuraam**

**Jikuul Iiō [20XX-20XX]**

[Use LEA or School Letterhead]

[DATE]

Iokwe ñan Jinen im Jemen/RiKejbarok an [STUDENT NAME],

Emōj an itok kōjjelā ñan kem ke kwōkōnaan bwe ajiri eo nejum en bed ilo **Kōddek Kajin Pālle** (ELD) ekatōk burokuraam eo. Burokuraam in emōj kalōke bwe en jibañ ilo ekatōk kajin Pālle im katōk ko jet an rijikuul eo nejum.

Elap am kate kem ilo kōmman jerbal in jibañ ko rekkar ñan wōnmaanlok eo an rijikuul eo nejum im kalikar ilal ke ELD im ekatōk kein an kilaaj eo an rekkar:

**Kōddek Kajin Pālle (ELD) ekatōk:**

**ELD Kadreloñ (Push-in)** - Katōk ko emōj kadreloñe ilo wāwein eo ekkā an rijikuul ro bōk katōk lowaan kilaajruum.

**ELD Kadiwōje (Pull-out)** - Rijikuul rej jolok jet awa jen raan eo aer ilo kilaajruum eo ekkā aer bed ie im rej “kadiwōj er” tarin jejjo awa ñan ebbōk jibañ ko ñan katōk kajin Pālle.

**ELD Kilaaj Pidiet** - Katōk ko ilo kajin Pālle ej kōmman ilo juōn kilaaj pidiet.

**RiKāāl ELD** - Juōn kilaaj ejenolok ej kōmman ñan rijikuul ro rej:

* Kab jinoe jikuul ilo US
* Bed ilo lebōl eo jinointata ilo kapeel ilo kajin Pālle
* Aikuj mōkaj in katōk kajin Pālle ñan an tōbrak ilo jikuul

**Kilaaj im Katōk ko an Lebōl eo an:**

**Ruo-kajin** - Katōk ko renej kōmman ilo kajin Pālle im bar juōn kajin tarin 50% ak laplok ilo ien an bōk katōk.

**Kakobaiki ELD** - Kajin im kobban katōk ko rej katōkin er ibben doon, kōjerbal jimwor Kapeel ilo Kajin Pālle (ELP) im wāwein lelok katōk ko ñan tel pepe, lelok in katōk, lemnak ko, im teej ko.

**Jānij ñan Ruo-kajin** - Ekkā an katōk ko jinoin kōmman ilo kajin eo me rijikuul ej kōjerbal ilo mweo mwōn im ālikin [# OF YEARS] katōk ko renej jānij ñan kajin Pālle.

**Bar jet Ruo-kajin** - Kilaaj ko rej kōmman im ewōr jibañ ñan er ñan kejbarok jimwe im mool in kajin ak Heritage Language

**Jenolok in Katōk** - Rikaki eo ej kōjerbal jet buñtōn ko rejenolok ñan lelok katōk ñan jibañ aikuj ko an ajiri eo nejum ilo kilaaj kein: [INSERT CLASS SUBJECTS]

**RiKāāl / Kobban katōk ko raurōk** – Burokuraam in ear ejaak ilo wāwein eo ekkar ñan jibañ rijikuul ro rej kab dreloñe jikuul ko ilo United States im aikuj jibañ ilo riit, jeje, kenono, im melele kajin eo. Ewōr katōk im jibañ ko rebellok ñan juōn ak elōñlok kilaaj ko.

Ñe ewōr am kajjitōk, jouj im kurlok [DISTRICT/SCHOOL] [TITLE], [CONTACT NAME], ilo [PHONE NUMBER] ak [EMAIL].

**Jouj im kanne melele kein ilal im karoole pepa in ñan mwōn jikuul eo an ajiri eo nejum ñan kalikar an ajiri eo bōk kwōnaan ilo Kōddek Kājin Palle (ELD) burokuraam eo einwōt an lajarak itulōñ.**

Ij kamelim karoole [STUDENT NAME] einwōt juōn RiKatōk Kajin Pālle im bwe rijikuul eo neju en bōk kwōnaan ilo [DISTRICT/SCHOOL] ekatōk burokuraam eo einwōt an lajarak itulōñ.

**Aet** – Ikōnaan bwe rijikuul eo neju en bar roollok einwōt juōn RiKatōk Kajin Pālle.

Ñe kwōj kālet Aet, rijikuul eo nejum enaaj dreloñe ELD ekatōk burokuraam eo lowaan wōt jejjo raan ālikin an loe pepa in. Ien jerbal in ej lelok ien ñan an jikuul eo ukōt lajarak in kilaaj ko an rijikuul eo, ñe ekkar.

**Jab** – Ijjab kōnaan bwe rijikuul eo neju en roollok einwōt juōn RiKatōk Kajin Pālle. Imelele ke EL Ekatōk burokuraam eo ear ejaak ñan jibañ ajiri eo neju ekatōk kajin Pālle im bōk katōk ko rekkar ñan kilaaj eo an, bwe en wōnmaanlok ilo jikuul, im kadedelok aikuj ko ñan kadiwōjlok.

Ñe kwōj kālet Jab, bukwōn eo enaaj wōnmaan wōt im lale eddōk eo an rijikuul eo ilo katōk ko an im an kajin Pālle.

**Raan:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Etan Jinen im Jemen/RiKejbarok:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jaini etan Jinen im Jemen/RiKejbarok:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Email atōrej:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Talbon nōmba:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_